**CQI งานทันตกรรม โรงพยาบาลนามน**

**เรื่อง การปรับเปลี่ยนระบบการให้บริการทันตกรรมในกลุ่มนักเรียนประถมศึกษา**

**หลักการและเหตุผล**

กลุ่มนักเรียนประถมศึกษาเป็นกลุ่มเป้าหมายหลักที่ฝ่ายทันตสาธารณสุขให้ความสำคัญในการส่งเสริม ป้องกันทันตสุขภาพ ปัญหาที่พบมากในกลุ่มนี้คือโรคฟันผุ ซึ่งมีการดำเนินงานเพื่อแก้ไขปัญหาดังกล่าวทุกปี โดยการเคลือบหลุมร่องฟันในเด็กชั้นประถมศึกษาปีที่ 1 เพื่อเป็นการป้องกันฟันแท้ซี่แรกผุ โดยกระบวนการดำเนินงานคือ จะรับเด็กนักเรียนชั้นประถมศึกษาปีที่ 1 ในเขตพื้นที่อำเภอนามน เข้ามารับการเคลือบหลุมร่องฟันที่ฝ่ายทันตสาธารณสุข ทำให้พบปัญหาหลายอย่างในการดำเนินงาน ได้แก่

1.รับนักเรียนได้วันละไม่เกิน 15 คน เนื่องจากมีข้อจำกัดหลายอย่าง เช่น ยูนิตทันตกรรมมีไม่เพียงพอต่อการให้บริการ ต้องให้บริการกับผู้ป่วยทั่วไปควบคู่ไปด้วย เครื่องมือไม่เพียงพอเนื่องผู้มารับบริการมากในบางวัน

2.ผู้ป่วยทั่วไปรอนานหรือต้องนัดรักษาในวันถัดไป

3.ปัญหาเรื่องรถรับ-ส่งนักเรียนเข้ารับบริการไม่เพียงพอในบางวัน

4.ครูไม่สามารถมาดูแลนักเรียนได้

5.เจ้าหน้าที่ไม่เพียงพอในการให้บริการรวมถึงการดูแลเด็กนักเรียนในกรณีที่ไม่มีครูมาด้วย

ซึ่งส่งผลให้ต้องใช้เวลานานในการดำเนินงานดังกล่าว

ดังนั้นฝ่ายทันตสาธารณสุขจึงมีการปรับเปลี่ยนรูปแบบการดำเนินงานเพื่อแก้ปัญหาต่างๆที่กล่าวมาแล้ว โดยการออกหน่วยทันตกรรมเคลื่อนที่ไปที่ รพ.สต. หรือที่โรงเรียน ซึ่งในปีงบประมาณ 2558 มีทันตบุคลากรประจำที่ รพ.สต.เพิ่มเป็น 3 แห่ง และมีเครื่องมือทันตกรรมเพิ่มขึ้น รับนักเรียนเข้ารับการักษาได้มากขึ้นซึ่งสามารถรับนักเรียนได้วันละ 30-40 คน ระยะเวลาในการดำเนินงานใช้เวลาไม่น้อยลง

**วัตถุประสงค์**

1. เพื่อให้นักเรียนชั้นประถมศึกษาปีที่ 1 ได้รับการเคลือบหลุมร่องฟัน

2. เพื่อลดระยะเวลาในการดำเนินงาน

**เป้าหมาย**

นักเรียนชั้นประถมศึกษาชั้นปีที่ 1 ได้รับการเคลือบหลุมร่องฟัน

**ตัวชี้วัด**

นักเรียนชั้นประถมศึกษาปีที่ 1 ได้รับการเคลือบหลุมร่องฟัน ร้อยละ 50

**Plan**

1. ประชุมชี้แจงเจ้าหน้าที่ให้ทราบถึงแนวทางการปฏิบัติ

2. มีการบันทึกและรวบรวมข้อมูล

3. ประชุมแจ้งผลการดำเนินงาน

4. กรณีที่ยังพบปัญหาจะร่วมกันวิเคราะห์หาสาเหตุเพื่อจะได้หาแนวทางแก้ไข

**Do**

1. จัดทำตารางการออกหน่วยทันตกรรมเคลื่อนที่

2. ทำสมุดบันทึกเพื่อบันทึกข้อมูลและรายงานผล

3.ทำการวิเคราะห์ข้อมูล

**Check**

ตารางข้อมูลการเคลือบหลุมร่องฟัน นักเรียนชั้นประถมศึกษาปีที่ 1 ปีงบประมาณ 2557

ระยะเวลาดำเนินการ ต.ค.2557 – ก.พ. 2558 (รับนักเรียนเข้ามารับบริการที่ ฝ่ายทันตกรรม โรงพยาบาลนามน)

|  |  |  |  |  |
| --- | --- | --- | --- | --- |
| จำนวนนักเรียนทั้งหมด(คน) | จำนวนที่รับมารักษาต่อวัน  (คน) | ระยะเวลาการดำเนินงาน  (วัน) | เคลือบหลุมร่องฟัน  (คน) | เคลือบหลุมร่องฟัน  ร้อยละ |
| 369 | 15 | 24 | 248 | 67.21 |

ตารางข้อมูลการเคลือบหลุมร่องฟัน นักเรียนชั้นประถมศึกษาปีที่ 1 ปีงบประมาณ 2558

ระยะเวลาดำเนินการ ต.ค.2558 – ก.พ. 2559 (ออกหน่วยทันตกรรมเคลื่อนที่ ที่ รพ.สต./โรงเรียน)

|  |  |  |  |  |
| --- | --- | --- | --- | --- |
| จำนวนนักเรียนทั้งหมด(คน) | จำนวนที่รับมารักษาต่อวัน  (คน) | ระยะเวลาการดำเนินงาน  (วัน) | เคลือบหลุมร่องฟัน  (คน) | เคลือบหลุมร่องฟัน  ร้อยละ |
| 333 | 30 | 10 | 286 | 85.89 |

**Act**

1.ออกหน่วยตามตารางที่กำหนด

2.วิเคราะห์ข้อมูลเป็นระยะ

จากผลการดำเนินงานการออกหน่วยทันตกรรมเคลื่อนที่ ได้ผลดังต่อไปนี้

- ลดระยะเวลาในการดำเนินงาน

- ประหยัดค่าใช้จ่ายในส่วนของค่าน้ำมันรถที่ใช้ รับ-ส่ง นักเรียน

- สามารถให้บริการทางทันตกรรมได้ วันละ 30 – 40 คน ต่อวัน

- มีครูดูแลนักเรียนและลดระยะเวลาในการเดินทางของนักเรียน

- นักเรียนได้รับการเคลือบหลุมร่องฟันเพิ่มขึ้น

จากการดำเนินงานยังพบปัญหาต่างๆ เช่น

- ไม่มีรถยนต์ในการออกหน่วย เนื่องจากมีการใช้รถพร้อมกันหลายหน่วยงาน แก้ปัญหาโดยการใช้รถยนต์ของเจ้าหน้าที่ในฝ่ายทันตกรรมในการออกหน่วยแทน และในส่วนของรถรับ-ส่งนักเรียนที่มารับบริการทางทันตกรรม ได้ประสานงานของความร่วมมือกับคุณครูให้มารับ-ส่งนักเรียน ซึ่งได้รับความร่วมมือเป็นอย่างดีจากครูทุกโรงเรียน

- ไม่สามารถออกหน่วยได้ทุกวัน เนื่องจากเครื่องมือไม่เพียงพอต่อการให้บริการ แก้ปัญหาโดยการออกหน่วยสัปดาห์ละ 3 วัน

- ครุภัณฑ์ทางทัตกรรมชำรุด เช่น ยูนิตทันตกรรม เครื่องฉายแสง โคมไฟ

ซึ่งจะนำปัญหาต่างๆมาพัฒนาในโอกาสต่อไป